คือขอสอบถามหน่อยคะ คือคันช่องคลอด แต่ภายในไม่คันเท่าไหร่ คะนบริเวณรอบๆ แล้วมีเลือดออกด้วยคะ เล็กน้อย จะเป็นอะไรไหมคะ หรือควรรักษาอย่างไร
สวัสดีค่ะ อาการคันช่องคลอดและอวัยวะเพศภายนอก อาจเกิดจาก1. ติดเชื้อราบริเวณอวัยวะเพศภายนอก มักเกิดเป็นผื่นสีแดง หรือผิวหนังอาจมีลักษณะบวมแดงลอกก็ได้ นอกจากอาการคัน อาจมีอาการเจ็บๆแสบๆ ร่วมด้วย และหากมีอาการติดเชื้อราในช่องคลอดร่วม ก็จะมีตกขาวที่ผิดปกติด้วย คือมีตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียกหรือนมบูด2. การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก แพ้เนื้อผ้ากางเกงใน แพ้ถุงยางอนามัย เป็นต้น3. การเปียกชื้นบริเวณอวัยวะเพศเช่น ชุดชั้นในรัดมากเกินไป ไม่ระบายอากาศ หรือมีเหงื่อออกมาก4. มีโรคหูดบริเวณอวัยวะเพศ5. มีโลนที่ขนอวัยวะเพศในเบื้องต้น ควรพยายามหลีกเลี่ยงการใช้สิ่งต่างๆ ที่อาจทำให้แพ้หรือระคายเคือง ไม่ล้างอวัยวะเพศภายนอกและสวนล้างช่องคลอดด้วยน้ำยา ให้ใช้เพียงน้ำเปล่า งดการทา แป้ง โลชั่น หรือใส่น้ำหอมบริเวณอวัยวะเพศ พยายามอย่าให้ช่องคลอดเปียกชื้น ควรใส่กางเกงชั้นในที่เป็นผ้าระบายอากาศได้ดี ไม่รัดแน่นจนเกินไป หากคันมาก อาจทานยาแก้คัน เช่น ไฮดรอกไซซีน (hydroxyzine), chlorpheniramine (CPM) เป็นต้น และไม่ควรเกา หากเกา ก็อาจทำให้ผิวหนังถลอก มีเลือดออกได้ค่ะหากอาการคันยังคงเป็นอยู่อย่างต่อเนื่อง หรือมีตกขาวที่ผิดปกติร่วมด้วย หรือมีผื่นเกิดขึ้นที่อวัยวะเพศ ก็ควรไปพบแพทย์เพื่อรักษาตามสาเหตุค่ะ